open-index/open-wikipedia-markdown huggingface dataset:
Zinfandel

duimnael|Zinfandel-druiwe in 'n wingerd in Amador County, Kalifornië
duimnael|Zinfandel-rooiwyn uit die Kaliforniese Amador County
**Zinfandel** (in Italië en Duitsland ook bekend as **Primitivo**, in Kroasië **Crljenak Kaštelanski** genoem) is 'n rooiwynkultivar wat sy oorsprong in die Kroatiese streek Dalmasië het, maar vandag veral met wyne uit Kalifornië verbind word waar dit danksy gunstige klimaattoestande met warm, sonnige weer en droë lug tot die belangrikste kultivar naas Cabernet Sauvignon en Merlot ontwikkel het en op sowat tien persent van die wingerde (of sowat 20&nbsp;000 hektaar) verbou word. 

Zinfandel lewer aromatiese donker rooiwyne op met tipiese geure van kaneel, naeltjies, swart peper, vanielje, neutmuskaat, tabak, vygies en donker bosbessies. Die kultivar is egter ook geskik vir rosé- of witwyne.

Zinfandel, wat in die eerste helfte van die 19de eeu in die Verenigde State ingevoer is en vanaf 1850 in Kalifornië gewild geraak het, het sy naam aan 'n verwarring te danke. So is daar oorspronklik aangeneem dat die kultivar geneties verwant sou wees met die *Zierfandler*, 'n wit kultivar uit Oostenryk. Later het wynboukundiges dit as geneties identies beskryf met die Suid-Italiaanse kultivar *Primitivo di Gioia* uit Apulië wat op sy beurt moontlik uit die Kroatiese *Crljenak* gekweek is. Dit is daarnaas nou verwant met die Kroatiese kultivar *Plavac Mali*. 

Buite Kalifornië word die Zinfandel-kultivar ook in die deelstate Arizona, Nieu-Meksiko, Oregon en Texas verbou. Belangrike oorsese produsente is Suid-Afrika en Australië.

In Suid-Afrika word Zinfandel-wyne hoofsaaklik in die omgewing van Stellenbosch gekelder. Die baanbreker vir Zinfandel was die wyngoed Blaauwklippen, gestig in 1692 as een van die oudste wynplase aan die Kaap en geleë aan die voet van die Stellenboschberge. Die kultivar word hier sedert 1978 verbou - tans op sowat 90 hektaar. Tans is daar drie Zinfandel-produkte: 'n klassieke rooiwyn, 'n laat oes en - sedert 2007 - Suid-Afrika se eerste Zinfandel-witwyn.

## Verwysings
Hertshoring

[duimnael|‘n [Edelhertram]]

**Hertshoring** was ‘n bron van ammoniumkarbonaat. Dit is gebruik as ‘n rysmiddel in gebak (dus as bakpoeier) en as vlugsout.

Die produk hertshoring (**hartshorn**) is oorspronklik vervaardig deur die distillasie van die gemaalde geweie (bokhorings) en hoewe van takbokke (herte) en ander hoefdiere. Soms is selfs hare en urine gebruik. Teenswoordig word dit chemies vervaardig.

Hertshoring word slegs deur hitte (so ‘n 60&nbsp;°C) geaktiveer en nie deur vogtigheid nie. Dit laat geen alkaliese smaak in die gebakte produk na nie. Indien daar wel spore van die hertshoring in die gebak oorbly, laat dit ‘n ammoniaksmaak na. Daarom word dit liefs gebruik by die bak van klein en droë produkte soos harder en klein koekies en kraakbeskuitjies waar die gas slegs ‘n kort pad volg om uit die beslag te ontsnap.

In ou resepte vir spekulaas en Lebkuchen van Duitse en Skandinawiese oorsprong kom die bestanddeel hartshorn voor. Dit word beweer dat die gebruik van hartshorn die koekies meer donserig maak as by die gebruik van die moderne bakpoeier. As dit lugdig verpak word, sal die hertshoring nie sy krag as rysmiddel verloor nie.

## Bibliografie 
* www.cooksinfo.com
* www.majstro.com
Johnny Kôtze

**John-Ben Kôtze** (gebore 24 Januarie 1993 in Carletonville, Suid-Afrika) is 'n Suid-Afrikaanse rugbyspeler, wat tans vir die  in Superrugby en die Blou Bulle in die plaaslike Curriebeker speel. Sy gereelde posisie is op senter, maar hy is ook gemaklik op vleuel.

## Loopbaan 
### Skool 
Kôtze het by Bishops College in Kaapstad skoolgegaan en vir hul eerste XV gespeel in 2010 en 2011, saam met Dillyn Leyds in 2010 en Tim Swiel in 2010 en 2011.

### 2012–13 
Kôtze se eerste provinsiale betrokkenheid was in 2012, toe hy ingesluit is in die Westelike Provinsie o/19-span wat deelgeneem het aan die 2012 Onder-19 Provinsiale Kampioenskap. Hy het ook 'n enkele verskyning vir die Westelike Provinsie o/21-span in dieselfde seisoen gemaak. Hy maak tien verskynings vir die WP o/21-span in die 2013 onder-21 Provinsiale Kampioenskap, met twee drieë in sy eerste spel op hierdie vlak in hul laaste wedstryd van die gereelde seisoen teen die Sharks o/21  en die finaal teen die Blou Bulle o/21.

### 2014 
Die volgende jaar was hy 'n lid van die Maties vir die 2014 Varsitybeker. Hy speel in die eerste vier van Maties se wedstryde in hierdie kompetisie, en druk twee drieë. Hierna het hy verskuif na die Westelike Provinsie-span wat aan die 2014 Vodacombeker deelgeneem het, en maak sy eersteklasdebuut in hul 16-8 oorwinning in die eerste ronde van die kompetisie.

Hy was 'n sleutelfiguur in die o/21-span van die Westelike Provinsie wat deelgeneem het aan die 2014 o/21-provinsiale kampioenskap, waar hy in elf van hul veertien wedstryde tydens die kompetisie begin het, insluitende hul halfeindstrydsege oor die Vrystaatse o/21 – waartydens hy een van die sewe drieë gedurende die seisoen druk, om Westelike Provinsie na 'n 41-17 oorwinning te voer – en die finaal, wat hulle met 10-20 verloor teen die Blou Bulle o/21.

### 2015 
In 2015 is Kôtze opgeneem in die wyer oefengroep van die Superrugbyspan van die . Hy was ingesluit in hul finale groep vir die seisoen, en was ingesluit in die beginspan vir hul seisoen-openingswedstryd teen die Bulle. Hy het die volle 80 minute van die wedstryd gespeel toe die Stormers hul seisoen in goeie vorm begin het deur 29-17 wenners in die wedstryd in Pretoria uit die stryd te tree.

## Verwysings
Poortjieskloofdam

Die **Poortjieskloofdam** in die Grootrivier verskaf besproeiingswater aan plase in die omgewing van Montagu.

Hierdie dam lê in die Langeberge, suidoos van Montagu, noord van die R62-pad na Barrydale en noord van die Sanbona natuurreservaat. Dit is by die koördinate 33° 52′ suid en 20° 22′ oos.

Die dam is in 1955 gebou en in 1968 ingrypend opgeknap, het tans ‘n volume van effens meer as 9&nbsp;500&nbsp;m³ met ‘n walhoogte van 38&nbsp;m. As die dam vol is, is sy oppervlakte net meer as ‘n 102 ha.

Alhoewel ’n steil pas deel uitmaak van die grondpad van 5½&nbsp;km na die dam, maak baie hengelaars daarvan gebruik.

## Let wel 
Hierdie dam moet nie verwar word met die effens meer noordwes geleë Pietersfonteindam.

## Sien ook 
* Lys van grootste damme in Suid-Afrika
Al Stewart

**Alastair Ian Stewart** (* 5 September 1945 in Glasgow, Skotland) is 'n Britse sanger-liedjieskrywer en folk rock-musikant wat gedurende die sogenaamde *British folk revival*, 'n herlewing van belangstelling in folkmusiek in die 1960's en 1970's, groot sukses behaal het met sy unieke musiekstyl en liedtekste waarin hy historiese gebeure beskryf of karakters uitbeeld.

Stewart het veral bekendheid verwerf met sy internasionale treffer *Year of the Cat*, die titellied van die gelyknamige platinum-langspeler wat in 1976 uitgereik is.
Vlugsout

duimnael|regs|'n Boksie vlugsout.
**Vlugsout** is ‘n middel wat gebruik word om mense wat flou geword het weer by te bring en die bewussyn aan te wakker.

Die aktiewe bestanddeel van vlugsout is ammoniumkarbonaat. Gewoonlik kom dit voor as wit kristalle. Vir die gerief van en om die reuk meer aanvaarbaar te maak word dit gewoonlik as ‘n vloeistof geparfumeer met laventel- of bloekomolie bemark. 

Vlugsout is ‘n snel vervlietende sout wat ammoniumgas vrystel. Dit het ‘n skerp prikkelende geur wat die slymvliese van die mond, neus en longe irriteer. Daardeur stimuleer dit die spiere wat die asemhaling beheer. Daarom gebruik atlete vlugsout as ‘n stimulant om hul prestasie te verhoog. Boksers wat uitgeslaan word, gebruik dit om vinnig hul bewussyn te herwin. Die gebruik van hierdie gas in groot hoeveelhede oor ‘n lang tydperk kan vir die mens egter gevaarlik wees. 

Vroeër dae het vlugsout ook bekendgestaan onder die name hertshoring (hartshorn) en **sal volatile**. Die woord vlugsout is dus ‘n direkte vertaling uit Latyn: *sal* is sout en *volatile* is vlugtig.
La La Land

***La La Land*** is 'n Amerikaanse rolprent in die styl van 'n romanties-dramatiese musiekblyspel wat in 2016 vervaardig is en groot internasionale sukses behaal het. Die rolprent se naam sinspeel op 'n bynaam vir Los Angeles asook 'n eufemistiese Engelse idioom vir realiteitsvreemde wensdenkery en som dan ook die fliek se inhoud noukeurig op. 
[duimnael|links|Die nagtelike uitsig oor Los Angeles vanuit die [Griffith-sterrewag is een van baie tonele in *La La Land* wat as huldeblyk aan die stad en klassieke rolprente soos *Rebel Without a Cause* gekies is]]
duimnael|links|*La La Land* se première is ter geleentheid van die 73ste Internasionale Filmfees van Venesië gehou
Dit vertel die verhaal van 'n ambisieuse jazzpianis (vertolk deur Ryan Gosling) en 'n vooruitstrewende aktrise (vertolk deur Emma Stone) wat albei, ondanks alle struikelblokke, hul lewensdroom in Los Angeles probeer verwesenlik. 'n Verkeersopeenhoping en klein padwoedevoorval bring hulle nader aan mekaar. Hulle raak verlief op mekaar, maar hul liefdesverhouding word deur die realiteit op die proef gestel.

Die draaiboek is deur Damien Chazelle geskryf wat ook die regie behartig het. *La La Land* is in vier hoofstukke verdeel wat die seisoene volg ("Winter", "Lente", "Somer" en "Herfs") asook 'n epiloog ("Winter") wat vyf jaar later afspeel. Chazelle het die draaiboek reeds in 2010 voltooi, maar aanvanklik was geen rolprentateljee bereid om die projek sonder wysigings te finansieer nie. Eers nadat Chazelle in 2014 sukses behaal het met 'n ander fliek, *Whiplash*, het *Summit Entertainment* ingestem om *La La Land* te vervaardig.

Die rolprent is tussen Augustus en September 2015 in Los Angeles geskiet - dikwels in die besondere natuurlike daglig wat eie is aan die Suid-Kaliforniese metropool.
Hiervoor is bewus tonele en plekke in en naby Los Angeles gekies waarmee rolprentteatergehore en filmentoesiaste elders reeds dekades lank vertroud is soos die Griffith-sterrewag, asook 'n styl wat as huldeblyk aan die CinemaScope-wyeskermformaat beskou moet word. 

CinemaScope het vanaf die 1950's gewild geraak deur musiekblyspele soos ''It's Always Fair Weather*. *La La Land'' is dus met Panavision-kamera-uitrusting analoog op selluloïed geskiet en later van 'n digitale Dolby Atmos-omringklankbaan voorsien (wat ook op die Blu-ray en Ultra HD Blu-ray-vrystellings beskikbaar is). Die oorspronklike CinemaScope-kamerategnologie is tans nie meer beskikbaar nie.

Die première van *La La Land* is op 31 Augustus 2016 ter geleentheid van die 73ste Internasionale Filmfees in Venesië, Italië gehou waar dit die openingsrolprent was. Op 9 Desember 2016 het dit in Amerikaanse rolprentteaters begin draai. Die film se totale internasionale bruto inkomste was VSA-$446 miljoen, teenoor vervaardigingskoste van $30 miljoen.

## Verwysings 
## Eksterne skakels 
;Media
----
* *City of Stars* - Duet deur Ryan Gosling en Emma Stone (amptelike videosnit beskikbaar gestel deur Lionsgate Movies)
;Gids tot plekke in L.A. waar *La La Land* geskiet is
----
* *Curbed Los Angeles: The ultimate filming location map*
Palm Springs, Kalifornië

**Palm Springs** (Cahuilla: **Se-Khi**) is 'n woestyndorp en ontspanningsoord in die Kaliforniese Coachella-vallei. Administratief maak die nedersetting, wat 55 myl (89 km) oos van San Bernardino, 107 myl (172 km) oos van Los Angeles, 123 myl (198 km) noordoos van San Diego en 268 myl (431 km) wes van Phoenix, Arizona geleë is, deel uit van die distrik Riverside County. Die bevolking is in die sensus van 2010 bepaal as 44&nbsp;552. Met sowat 94 vk myl (240 vk km) is dit die grootste nedersetting in die distrik volgens oppervlakte.

## Verwysings
Moutatoe

[duimnael|180px|Die [MMA-vegter CM Punk se moutatoe.]]
[duimnael|180px|’n Moutatoe met twee [fenikse as deel van ’n vollyftatoe.]]

’n **Moutatoe** of **volarmtatoe** (Engels: *sleeve tattoo*) is ’n omvattende tatoeëermerk of ’n versameling kleiner tatoes met ’n gemeenskaplike tema wat iemand se hele arm bedek, gewoonlik van die skouer tot die pols.

Daar is ’n verskil tussen ’n arm vol tatoes en ’n moutatoe. Laasgenoemde het ’n gemeenskaplike tema, terwyl eersgenoemde tatoes in verskillende style bevat wat nie met mekaar verband hou nie.

Die term "mou" verwys na die ooreenkoms met die mou van ’n langmouhemp. Half- of kwartmoutatoes is tatoeëermerke wat net ’n deel van die arm bedek, bo of onder die elmboog. ’n Halfmoutatoe bedek die hele bo- of anderarm, terwyl ’n kwartmoutatoe gewoonlik van die skouer halfpad na die elmboog strek.

Moutatoes is ’n samewerking tussen ’n tatoekunstenaar en ’n kliënt om ’n persoonlike en eenvormige kunstema te skep. Soms word ’n moutatoe geskep deur ’n klomp kleiner tatoes aan iemand se arm met agtergrondtatoeëring te verbind. ’n Beplande moutatoe verg ure se werk en kan maande of jare duur om te voltooi.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Vollyftatoe

duimnael|180px|’n Vollyftatoe van voor af.

’n **Vollyftatoe** (Engels: *body suit*) is ’n omvattende reeks tatoeëermerke, gewoonlik met ’n sentrale tema of styl, wat ’n persoon se hele liggaam bedek. In sommige kulture het dit ’n belangrike betekenis en verteenwoordig dit ’n deurgangsrite of sosiale status.

’n Vollyftatoe sluit ook ander omvattende tatoes in, soos ’n moutatoe en ’n volrugtatoe.

## Galery 

Beeld:Fullbodytattoo.jpg|
Beeld:Close-up Phoenix full sleeve tattoo by Maaika.jpg|
Beeld:Backpiece tattoo as part of a bodysuit.jpg|
Beeld:Man_with_a_full_back_Christian_and_Enlightenment_tattoo._Color.jpg|
Beeld:Crusade_tattoo.jpg|

## Eksterne skakels 
*Geskiedenis, kultuur en foto's
*Tatoe-idees
*Liggaamspakke.

*15px Hierdie artikel is vertaal uit die Engelse Wikipedia
Varswatervis

duimnael|regs|280px|Die zeelt is algemene varswatervis in die hele gematigde Eurasië.
**Varswatervisse** spandeer meeste of al hul leeftyd in varswater, soos riviere en mere, met 'n soutgehalte van minder as 0.05%. Hierdie omgewings verskil op vele maniere van seetoestande, die mees voor-die-handliggende die verskil in soutgehalte. Om in varswater te kan oorleef, moes hierdie visse 'n verskeidenheid fisiologiese aanpassings ondergaan.

41.24% van al die bekende visspesies word in varswater aangetref. Dit is hoofsaaklik as gevolg van die vinnige spesievorming dat die verspreide habitatte dit moontlik maak. Wanneer damme en mere ter sprake is, kan 'n mens gebruik maak van die dieselfde basiese spesiemodel as met die bestudering van eilandbiogeografie.

## Fisiologie 
Varswatervis verskil fisiologies van soutwatervis in verskeie opsigte. Hul kieue moet in staat wees om opgeloste gasse op te neem, terwyl die soute in die liggaamvloeistowwe behoue moet bly. Hul skubbe verminder waterdiffusie deur die vel: varswatervis wat te veel skubbe verloor, sal doodgaan. Hulle het ook goedontwikkelde niere om soute te herwin uit liggaamvloeistowwe voor uitskeiding.

## Klassifikasie in die VSA 
duimnael|260px|links|Steurs word in beide anadrome en varswater stilstaande vorms gevind.
Die hengelaars in die Verenigde State klassifiseer varswaterspesies gewoonlik volgens die temperatuur van die water waarin hulle leef. Die watertemperatuur beïnvloed die beskikbare suurstof omdat koue water meer suurstof bevat as warm water.

### Koue water 
Kouewatervisspesies oorleef in die koudste temperature, en verkies 'n watertemperatuur van 10–16 °C (50 tot 60 °F). In Noord-Amerika is daar plekke met lugtemperature wat genoeg kouewatertemperature veroorsaak in die noorde van die Verenigde State, Kanada, en in die suidelike Verenigde State van Amerika teen hoë hoogtes. Algemene kouewatervis sluit forel, reënboogforel, en bruinforel in.

### Warmwater 
Warmwatervisspesies kan oorleef in 'n wye verskeidenheid van toestande, en verkies 'n watertemperatuur rondom 27&nbsp;°C (80 °F). Warmwatervis kan in koue wintertemperature oorleef in die noordelike streke, maar gedy in warmer water. Algemene warmwatervis sluit babers, grootbekbaars, blouwang-sonvis en baie ander spesies van die *Centrarchidae*-familie in.

### Koelwater 
Koelwatervisspesies verkies watertemperatuur tussen die kouewater en warmwaterspesies, ongeveer 16–27 °C (60 tot 80 °F). Hulle word oor die hele Noord-Amerika gevind, behalwe vir die suidelike gedeeltes van die Verenigde State. Algemene koelwaterspesies sluit muskellunge, noordersnoek, breëbekbaars en Amerikaanse geelbaars in.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings
Haartatoe

[duimnael|180px|Die [pornoster François Sagat is ’n bekende voorbeeld van iemand met ’n haartatoe.]]

’n **Haartatoe** of **kopvelmikropigmentasie** is ’n kosmetiese tatoeëring wat die indruk wek van ’n baie kort haarstyl op ’n kaal kop. 

Die prosedure kan ook gebruik word om letsels van ’n haaroorplanting weg te steek of om yl hare dikker te laat vertoon. In teenstelling met ander tatoes word die vel nie so diep binnegedring nie en is die ink minder geneig om mettertyd te verkleur.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Kneukeltatoe

duimnael|240px|Kneukeltatoe met die woorde "Last girl on my mind". 
[duimnael|190px|Die [MMA-vegter CM Punk. Sy kneukeltatoe lui DRUG FREE.]]

’n **Kneukeltatoe** of **vingertatoe** is ’n spesifieke soort tatoeëring wat gewoonlik twee groepe woorde van vier letters elk of een woord van agt letters behels. Daar is ook ander kombinasies, soos op die foto regs. Dit is nie noodwendig ’n tronktatoe, soos dikwels gemeen word, nie. Tog is dit, nes ander handtatoes, nie baie gewild nie omdat die hande moeilik is om weg te steek.

Een van die bekendste kneukeltatoes is LOVE HATE, wat gewild gemaak is deur Robert Mitchum se karakter in die rolprent *The Night of the Hunter*. Ander kombinasies wat dikwels gebruik word, is GOOD GIRL, HARD CORE, GAME OVER en FUCK LOVE.

Sommige mense laat ook simbole of tekeninge op hul vingers tatoeëer, gewoonlik in groepe van vier, soos die vier soorte speelkaarte, wat op geluk dui. Astrologiese simbole is ook gewild.

## Verwysings 
## Eksterne skakels 
* KnuckleTattoos.com
* Lys handtatoes by Vanishing Tattoo
* Fuck Yeah Knuckle Tats tumblr
* Artikel met foto's
*15px Hierdie artikel is vertaal uit die Engelse Wikipedia
Traantatoe

duimnael|200px|Jeremy Meeks, ’n oudgevangene en deesdae model, het talle tatoes, onder meer ’n traan by sy linkeroog.

’n **Traantatoe** is ’n simboliese tatoeëermerk in die vorm van ’n traan wat onder of naby ’n mens se oog aangebring word. Dit is oorspronklik deur Mexikaanse Amerikaners gebruik wat destyds veral in Kalifornië gewoon het. Bendelede is dikwels hier met sulke tatoes gesien. 

Die betekenis van die tatoe was oorspronklik dat die draer iemand vermoor het. Tans beteken dit eerder iemand is spyt oor iets wat hy gedoen het of is hartseer oor iets, soos die verlies van ’n geliefde of jare wat in die tronk deurgebring is.

In gevangenisse beteken die tatoe steeds dikwels dat die persoon iemand vermoor het. Dit kan ook beteken dat iemand in aanhouding verkrag is en deur sy verkragter getatoeëer is om aan te dui dat hy die verkragter se "eiendom" is, want gesigstatoes is onmoontlik om weg te steek.

## Verwysings 
## Eksterne skakels 
*15px Hierdie artikel is vertaal uit die Nederlandse Wikipedia en die Engelse Wikipedia
Snyman

**Snyman** is 'n Afrikaanse van, afgelei van die Duitse *Schneider*. 

## Oorsprong 
Die eerste Snyman (Christoffel Snyman) was van gemengde afkoms, die kind van Catrijn van Batavia, 'n Indiese slavin en Hans Christoffel Schneider, 'n Duitse soldaat. Christoffel Snyman trou met Margaretha Therese De Savoye, afkomstig van Gent, Vlaandere, in Julie 1689. 

Christoffel Snyman en sy vrou het nege kinders gehad:
* Jacobus Christoffel Snyman, gebore in 1690. 
* Catharina Snyman (1692)
* Maria Magdelana Snyman (1693)
* Christina Snyman (1695)
* Elsie Snyman (1697)
* Johanna Snyman (1699)
* Philippus Snyman (1701)
* Susanna Snyman (1703)
* Elisabeth Snyman (1706)

## Mense 
Sommige van die bekende Snymans sluit in:

* André Snyman, Suid-Afrikaanse rugby speler
* Brendon Snyman, Suid-Afrikaanse rugby speler
* Dana Snyman (1963), Suid-Afrikaanse joernalis
* Eli Snyman, Zimbabwe-gebore Suid-Afrikaanse rugby-unie speler
* Evert Snyman (1954-2015), Suid-Afrikaanse radio-omroeper, stemkunstenaar, akteur en skrywer
* Gerrie Snyman, Namibiese krieketspeler
* Harold Snyman, Suid-Afrikaanse polisieman
* Johan Snyman, Suid-Afrikaanse rugby speler
* "JP" Snyman du Plessis, Suid-Afrikaanse rugby speler
* Kootjie Snyman (Jacobus Philippus, 1838-1925), Boere generaal by die beleg van Mafeking
* Neal Snyman, Suid-Afrikaanse blokfluit en produsent
* Neil Snyman, Suid-Afrikaanse krieketspeler
* Philip Snyman (1987), Suid-Afrikaanse rugby speler
* Robin Roy Snyman, Suid-Afrikaanse geestelike
* Ruan Snyman, Suid-Afrikaanse rugby speler
* Wilna Snyman (1935),  Suid-Afrikaanse aktrise

## Verwysings 
## Eksterne skakels 
*snymangenealogy.co.za
Klipbergdam

Die **Klipbergdam** verskaf besproeiingswater aan plase in die omgewing van McGregor.

Hierdie dam lê in die vallei van die Koningsrivier, ‘n sytak van die Breederivier, wes van McGregor, suidwes van Robertson, net oos van die Skuilkrans-natuurreservaat en aan die noordekant van die Riviersonderendberge. Dit is by die koördinate 33° 56′ 30″ suid en 19° 47′ 20″ oos.

Die dam is in 1964 gebou, het ‘n volume van net onder die 2&nbsp;miljoen&nbsp;m³ met ‘n damwal wat 103&nbsp;m lank is. Die stumeer wat gevorm word, is maksimaal ‘n kwart&nbsp;km² groot.

## Sien ook 
* Lys van grootste damme in Suid-Afrika
Afrikaner Calvinisme

**Afrikaner Calvinisme** is 'n teoretiese kulturele en godsdienstige ontwikkeling onder Afrikaners wat elemente van die Calvinistiese leer van die sewentiende eeu kombineer met 'n "uitverkore volk" ideologie soortgelyk aan dié wat deur voorstanders van die Joodse nasiebeweging aangevoer word.

'n Aantal moderne studies het aangevoer dat Boere vir die Groot Trek saamgetrek het, geïnspireer deur hierdie konsep, en hulle het dit gebruik om hul ondergeskiktheid van ander Suid-Afrikaanse etniese groepe te legitimeer. Daar word vermoed dat dit die godsdienstige basis vir moderne Afrikanernasionalisme en apartheid bygedra het. Afwykende geleerdes het beweer dat Calvinisme eers 'n noemenswaardige rol in die Afrikaner-samelewing gespeel het nadat hulle die trauma van die Tweede Vryheidsoorlog gely het. Vroeë setlaars het in geïsoleerde grenstoestande gewoon en het baie nader aan pseudo-Christelike animistiese oortuigings as georganiseerde godsdiens geleef.

## Verwysings
Korentepoortdam

Die **Korentepoortdam** (voorheen ook bekend as die Korente-Vetterivierdam) verskaf besproeiingswater aan plase tussen Riversdal en Heidelberg.

Die dam lê in die Korenterivier, ‘n tak van die Goukourivier, ‘n 16&nbsp;km van Riversdal in ‘n noordnoordwestelike rigting en aan die suidelike helling van die Langeberge. Dit is by die koördinate 33° 59″ 50.3′ suid en 21° 09″ 30.2′ oos.

Hierdie dam is in 1966 gebou, het ‘n bakmaat van net oor die 8&nbsp;miljoen&nbsp;m³, ‘n walhoogte van 16&nbsp;m en vorm ‘n stumeer van effens oor ‘n vierkante km groot. Hengel en waterski vind by die dam plaas.

## Sien ook 
* Lys van grootste damme in Suid-Afrika
Genitale tatoe

**Genitale tatoes** is tatoeëermerke wat aan die geslagsdele aangebring word. Hoewel tatoes al hoe gewilder raak, veral in die Weste en onder jonger mense, is genitale tatoes steeds nie algemeen nie. Daar is verskeie redes: Die genitale area is sensitief, dikwels nie openlik sigbaar nie en meestal met hare bedek. Sommige tatoeëerkunstenaars sal ook om verskeie redes weier om tatoes op sulke sensitiewe plekke aan te bring.

## Ligging 
Feitlik die hele genitale area kan getatoeëer word, insluitende die skag en eikel van die penis, die vel van die skrotum en die buitenste skaamlippe.

Lêer:Glans tattoo.jpg|Eikel
Lêer:Penis tattoo - Genital tattooed like a canvas.jpg|Penis
Lêer:Penis tattoo.jpg|Penis
Lêer:0001tattoo on the penis.jpg|Penis
Lêer:Tattoo in body.jpg|Skaamheuwel
Lêer:Intim-Tattoo.jpg|Skaamheuwel
Lêer:Anus tattoo 1.jpg|Anus

## Motivering 
Daar is baie redes hoekom iemand besluit om sy geslagsdele te laat tatoeëer. Dit dien dikwels as versiering; ontwerpe is spesiaal geskep om skaamhare na te maak, die voorkoms van die geslagsdele te verbeter of ’n vreemde voorkoms te skep. Mans maak genitale tatoes soms deel van ’n groter ontwerp en laat dit lyk soos die "neus" van ’n gesig, of die "slurp" van ’n olifant. Ook vroue maak hul genitale tatoes deel van diere of gesigte. Hierdie praktyk is al lank deel van tatoeëring en soms word die tepels of ander liggaamsdele in die ontwerp ingesluit.

Sommige mense wat hul hele liggaam laat tatoeëer as deel van ’n liggaamspak, sluit tatoes van die geslagsdele en anus in om die ontwerp te voltooi. Ander gebruik dit in ’n BDSM-verband om dominansie of onderwerping aan te dui.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Elandsjagtdam

Die **Elandsjagtdam** (soms Elandsjachtdam) lê by die Impofudam net wes van Humansdorp. Dit het ‘n bakmaat van net oor die 100&nbsp;miljoen&nbsp;m³.

## Sien ook 
* Lys van grootste damme in Suid-Afrika
Blou energie

**Blou energie** is energie wat uit die verskil in soutgehalte verkry kan word.

Die osmotiese druk en die soutkonsentrasie van soetwater en soutwater is nie dieselfde nie en op plekke waar hulle saamkom soos by die monding van 'n rivier kan uit hierdie verskille energie verkry word. Daar word navorsing gedoen om te bepaal of hierdie *blou energie* 'n aanvulling van groen energiebronne soos sonenergie of windenergie kan oplewer.

## PRO 
duimnael|PRO in Tofte
Die Noorse besigheid Statkraft het van 2009 tot 2014 die eerste en enigste proeffabriek in bedryf gehad wat op die verskil in osmotiese druk gebaseer was. Hierdie metode word *Pressure Retarded Osmosis (PRO)* genoem. 'n 'Voedstroom' van rivierwater word, geskei deur 'n osmotiese membraan, met 'n 'trekstroom' van soutwater in kontak gebring.  Die trekstroom neem deur osmose water op van die voedstroom en sy druk word hierdeur verhoog. Hierdie druk word gebruik om turbines aan te dryf en so elektrisiteit op te wek. 

Die PRO-fabriek in Tofte het net 10kW gelewer. Berekenings het egter getoon dat op hierdie manier ongeveer 1% van die wêreld se energieverbruik gedek (~2000 TWh) kan word. Ongelukkig het die projek net 'n energiedigtheid van 1 W/m2 bereik en om ekonomies te wees, moet die membrane minstens 5W/m2 lewer. Daar is membrane wat 10W/m2 lewer maar hulle is te duur. Die projek is daarom in 2014 gestaak.

## RED 
duimnael|Die proefinstallasie op die Afsluitdyk
Die Nederlandse besigheid REDstack BV het in 2014 naby Breezanddijk op die Afsluitdyk 'n proeffabriek geopen wat op 'n ander beginsel berus *Reverse Electro Dialysis (RED)*. In hierdie omgekeerde dialise-tegniek word die soutwater deur twee membrane van die soetwater geskei. Die een membraan laat selektief net negatiewe anione deur, die ander een net positiewe katione. Hierdeur ontstaan 'n elektrochemiese potensiaal en die stelsel word dus 'n soort battery wat stroom lewer uit die soutkonsentrasieverskille van die twee waterstrome. Die soetwater word hierdeur brakwater wat in see vrygestel kan word.  Fuijfilm is die bedryf wat hierdie elektrodialisemembrane lewer.

In 2017 begin 'n tweede projek in Katwijk aan die Hollandse kus.

## Verwysings
Elegante hurk-krap

Die **Elegante hurk-krap** (*Allogalathea elegans*) is 'n valskrap en kom wydverspreid in die Stille- en Indiese oseane voor. In die Indiese Oseaan kom dit vanaf die Rooi See suidwaarts tot by KwaZulu-Natal voor. 

Die krap word tot 50 mm lank en die lyf is plat en gevorm soos 'n druppel. Die karapaks is vorentoe verleng en die saamgestelde oë staan op steeltjies. Die wyfie is groter as die mannetjie. Die kleur is nie konstant nie en varieer baie maar pas gewoonlik aan by die gasheer. Die krap is oor die algemeen rooi of pers met longitudinale strepe oor die lyf. Die eerste paar bene is korter as die lyf en het knypers vooraan. Dan volg drie pare bene waarmee die krap loop en die laaste paar word onder die lyf ingevou. Dit word gebruik om die kieue skoon te maak. Die kleur van die bene pas by die lyf aan. Fyn haartjies bedek die lyf en bene. 

Die seedier leef gewoonlik in die takke van 'n veerseester of soms skuil dit onder die basis van die seester. Die seedier vreet plankton soos sy gasheer. Die spesie is seldsaam.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa*, deur Dennis King & Valda Fraser, Struik Nature, 2014. 

## Verwysings 
## Eksterne skakel 
* http://www.sealifebase.org/summary/Allogalathea-elegans.html
Paguroidea

**Paguroidea**, (kluisenaarskrappe) is 'n superfamilie van die valskrappe. Kenmerkend van die seediere is die feit dat hulle sagte lywe het en leë skulpe gebruik vir beskerming. Die lyf pas aan by die skulp, die agterste paar bene word gebruik om die skulp vas te hou aan die binnekant. Die voorste paar bene het knypers waarvan die linkerkantse knyper vergroot is. Dit word hoofsaaklik gebruik om die skulp af te seël wanneer die krap daarin terugtrek. Slegs die tweede en derde pare bene word gebruik om mee te loop. Soos die krap groei moet dit groter skulpe kry om in te leef. Hulle kan verwoed veg indien hulle 'n aanvaarbare skulp gesien het.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa*, deur Dennis King & Valda Fraser, Struik Nature, 2014.
Elsabé Daneel

regs|duimnael|240px|Elsabé Daneel kleintyd saam met haar ouers en broer.

**Elsabé Daneel** (gebore **Grobbelaar** op 15 Augustus 1955) is 'n Suid-Afrikaanse aktrise, voordragkunstenaar en aanbieder. Sy is veral bekend vir haar TV-optredes en rolprente soos *Beloftes van môre* (1981), *Strikdas* (2015) en *Eintlik nogal baie* (2016). In die TV-sepie *7de Laan* was sy te sien as Linda Jordaan. Haar dogter Roeline Daneel is ook ’n aktrise.

Daneel was hoofmeisie van die Laerskool Jan van Riebeeck en onderhoofmeisie van die Hoërskool Jan van Riebeeck in Kaapstad. Sy het haarself in 2021 in 'n onderhoud met die joernaalprogram Kwêla as "baie voorbeeldig" beskryf, iets wat sy toeskryf aan "daai Dopperetiek" met verwysing na die Dopperkerk, waarin sy grootgeword het. "Dis 'n ding waarvoor ek verskriklik dankbaar is." Sy verwerf 'n B.A.-graad in tale, sielkunde en dramateorie aan die Universiteit van Stellenbosch in 1976 en 'n Hoër Onderwysdiploma in 1977. Sy het in 1981 en '82 die Charles Kebbe Dramaskool in New York bygewoon.

Sy munt uit in beide komiese stukke en ernstige rolle, soos in Deon Opperman se *Bittersoet*. Sy is ook saam met Niël Rademan te sien in die *Lied en Digkuns*-programme. Vir Leon Kruger speel sy in die verhoogstuk *Ou blare* en sy werk dikwels saam met die regisseur Juanita Swanepoel, byvoorbeeld in Uys Krige se *Die ryk weduwee*.

## Filmografie 
**Beloftes van môre*, 1981
**Gideon Scheepers*, 1982 as Scheepers se vrou (TV-fliek)
**Mattewis en Meraai*, 1983 as Gertie Benade (TV-reeks)
**Fynbos*, 1983 as Hester Saaiman (TV-reeks)
**Meisie van Suidwes*, 1984 (TV-fliek)
**Vleuels*, 1989 as Sandra van Rensburg (TV-reeks)
**Triptiek*, 1994 as lt. Mostert (TV-reeks)
**Totsiens Pa*, 2014 as Hannie (kortfilm)
**Strikdas*, 2015 as Sandra de la Harpe
**Eintlik nogal baie*, 2016 as Anita Swartz

## Verwysings
Harige geel kluisenaarskrap

Die **Harige geel kluisenaarskrap** (*Aniculus maximus*) is 'n kluisenaarskrap en kom wydverspreid in die Stille- en Indiese oseane voor. In die Indiese Oseaan kom dit aan die kus van Oos-Afrika suidwaarts tot by KwaZulu-Natal voor. 

Die krap word tot 100 mm lank; dit is 'n groot, kleurvolle krap met 'n kenmerkende harige voorkoms. Dit is bedek met kolle lang, geelgroen hare. Die lyf en ledemate is oranje en geel-groen gestreep. Die knypers is ewe groot en die oë staan op steeltjies met 'n swart streep deur die middel.

Die seedier word gevind in die tussengetysone en koraal- en rotsriwwe tot op 'n diepte van 35 m. Hulle is karnivore en aasdiere. Die spesie is seldsaam.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa*, deur Dennis King & Valda Fraser, Struik Nature, 2014. 

## Verwysings 
## Eksterne skakel 
* http://www.sealifebase.org/summary/Aniculus-maximus.html
Tipe IX duikboot

Die **Tipe IX duikboot** was 'n klas duikboot wat die Duitse Vloot ontwerp en gebruik het tydens die Tweede Wêreldoorlog. Hierdie klas was ontwerp in 1935-36 met die doel om oor die oseane te vaar en Amerikaanse gebiedswater te bereik. Hulle het 'n togafstand van 19,313 km gehad. Die duikbote het 23 torpedo's gedra wat hulle formidabele slaankrag gegee het. Die tweede subklas IXB was die mees suksesvolste klas in Duitse *U-boot* geskiedenis. Hulle het 252 skepe met 'n tonnemaat van 1,551,006 ton gekelder. Die *U-123*, 'n IX boot, het in Desember 1942 deelgeneem aan Operasie Drumbeat waarin vyf duikbote nege skepe gekelder het langs die ooskus van Amerika. Die duikbote het vir 'n maand in die gebied gebly en brandstof ontvang van 'n tenker duikboot naby die kus van Bermuda.

## Tegniese besonderhede 
## Bron 
* *THE ILLUSTRATED ENCYCLOPEDIA OF DESTROYERS FRIGATES & SUBMARINES*, Bernard Ireland and John Parker, 2015,
Reuse- gevlekte kluisenaarskrap

Die **reuse- gevlekte kluisenaarskrap** (*Dardanus megistos*) is 'n kluisenaarskrap wat wydverspreid in die Stille en die Indiese Oseaan voorkom. In die Indiese Oseaan kom dit aan die kus van Oos-Afrika suidwaarts tot by die noorde van KwaZulu-Natal voor. 

Die krap word tot 100 mm lank en is een van die grootste kluisenaarskrappe. Die seedier is rooi-oranje van kleur en word bedek met swart omringde wit kolletjies. Die lyf en ledemate word bedek met lang, rooierige hare. Die linkerknyper is groter as die regterknyper. Die oë is aan rooi steeltjies vas en die oog het 'n swart middelpunt.

Die seedier word in vlak water aangetref wat tot 20 m diep is. Dit is oor die algemeen 'n aasdier en dit is bekend dat dit ook weekdiere eet. Die spesie is seldsaam. 

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa*, deur Dennis King & Valda Fraser, Struik Nature, 2014. 

## Verwysings 
## Eksterne skakel 
* http://www.sealifebase.org/summary/Dardanus-megistos.html
Waleed Al-Husseini

**Waleed Al-Husseini** (وليد الحسيني) is 'n Palestynse essayist, skrywer en blogger. 

In Oktober 2010 het die Palestynse Owerheid hom in hegtenis geneem omdat hy na bewering lasterlik teen Islam opgetree het. Hy is van godslastering beskuldig. Sy arrestasie het internasionale aandag gekry. Hy het later na Frankryk ontsnap, waar hy suksesvol aansoek vir asiel gedoen het. 

In 2013 het hy die Raad van Oud-Moslems van Frankryk gestig, en in 2015 het hy sy eerste boek oor sy ervarings geskryf, ''Blasphémateur ! Les Prisons d'Allah '' ("Godslasteraar! Die tronke van Allah").
## Bibliografie 
[duimnael|'n Vraaggesprek deur [Maryam Namazie met Al-Husseini oor *Blasphémateur* (2016).]]
*''Blasphémateur ! : les prisons d'Allah*, 2015, Grasset ()
**Engelse vertaling: 
**Une trahison française : Les collaborationnistes de l'islam radical devoilés'' ("'n Franse verraad: Die kollaborateurs met die radikale Islam ontmasker"), 2017, Éditions Ring
Montebello, Kalifornië

duimnael|links|Die Armeense volksmoord-monument (*Armenian Genocide Memorial*) in Montebello - uitsig na bo
**Montebello**  (Italiaans vir "mooi berg" - volgens oorlewering het die Brits-Amerikaanse ingenieur William Mulholland, wat die plaaslike watervoorsieningstelsel ontwikkel het, die dorp só genoem) is 'n nedersetting in die Amerikaanse deelstaat Kalifornië wat administratief aan die distrik Los Angeles County behoort. Die stadsgebied beslaan 8,4 vk myl (21,7 vk km), terwyl die bevolking in die Sensus van 2010 as 62&nbsp;500 bepaal is. In 2016 is dit op meer as 63&nbsp;300 beraam.

Montebello is agt myl (13 km) oos van Los Angeles se middestad in die suidweste van die San Gabriel-vallei geleë. In die vroeë 20ste eeu het olie-ontginning tot 'n belangrike bedryf in die gebied ontwikkel. Vandag word die stadsgebied deur snelweë omring, terwyl ekonomiese aktiwiteit in Montebello om die vervoer-, vragmotor- en verwante bedrywe wentel. So word hier motorwiele, enjins, onderstelle, koelvragmotors, kampeerwaens en vragmotor-sleepwaens vervaardig.

Daarnaas trek ook ondernemings uit ander bedrywe voordeel uit Montebello se ligging digby die metropolitaanse gebied van Los Angeles en die maklike toegang tot die Suid-Kaliforniese snelwegstelsel - waaronder bakkerye, vleisfabrieke en verspreiders van papier, bier en sagte dranke, petrol, hout en boumateriale.

Vandag staan Montebello daarnaas veral bekend vir die grootste monument ter nagedagtenis van die slagoffers van die Armeense volksmoord wat in die Verenigde State opgerig is. Dit verwys na die groot aantal Armeense immigrante wat hulle in Suid-Kalifornië gevestig het. Die eerste Armeense immigrante het in die 19de eeu in Los Angeles aangekom. Tans is daar sowat 300&nbsp;000 Amerikaners van Armeense afkoms in Groter Los Angeles - die grootste Armeense gemeenskap buite Armenië.

## Verwysings
Japan Nasionale Roete 112

**Nasionale Roete 112** is 'n nasionale snelweg van Japan.

## Inligting Oor Roete 
* Lengte: 140.3&nbsp;km (87.18&nbsp;mi).

## Beelde 

Lêer:DSCN3763_(3943437569).jpg|
Lêer:Japanese_National_Route_Sign_0112.svg|
Lêer:Mogamigawa_Song_Board_in_Dewa-oohashi.JPG|
Lêer:Nanokamachi_Street.JPG|
Lêer:Route112_Yamagata_Pref_Sakata_City%EF%BC%91.JPG|
Lêer:Yamagata_Nonokamachi_Street_2006.jpg|
Lêer:%E5%9B%BD%E9%81%93112%E5%8F%B7.JPG|
Lêer:%E5%9B%BD%E9%81%93112%E5%8F%B72.JPG|

## Verwysings
Eric Garcetti

**Eric Michael Garcetti** (* 4 Februarie 1971 in Los Angeles) is 'n Amerikaanse politikus wat tans die amp van 42ste burgemeester van Los Angeles beklee. Garcetti, 'n Angeleno in die vierde generasie en lid van die Demokratiese Party, was vanaf 2001 lid van die Stadsraad van Los Angeles en tussen 2006 en 2012 ook sy voorsitter. In 2013 is hy vir sy eerste ampstermyn as burgemeester verkies, en vier jaar later suksesvol herverkies.

Eric Garcetti is Los Angeles se eerste Joodse burgemeester, asook sy jongste ooit – en die tweede ampsbekleër van Meksikaanse afkoms in meer as 'n eeu.

## Verwysings 
## Eksterne skakels 
*  Amptelike webwerf
Thal, Stiermarke

duimnael|links|Die versameling in die Arnold Schwarzenegger-museum is onder meer deur sy skoolmaat Peter Urdl saamgestel. Ook 'n replika van die skryftafel, waaragter Arnold Schwarzenegger as goewerneur van Kalifornië gewerk het, kan besigtig word
duimnael|links|Die parogiekerk St. Jakob
**Thal** is 'n markdorp in die administratiewe distrik Graz-Umgebung van die Oostenrykse deelstaat Stiermarke (*Steiermark*). Die nedersetting het bekendheid verwerf as die geboortedorp van Arnold Schwarzenegger en deur die plaaslike Rooms-Katolieke parogiekerk waarvoor die Oostenrykse grafikus, skilder en argitek Ernst Fuchs in die 1990's 'n uitbreiding ontwerp en versier het. Arnold Schwarzenegger het hier die doop ontvang.

Schwarzenegger het tot ouderdom 19 in Thal gewoon en is intussen tot ereburger verklaar. In Julie 2011 het hy die Arnold Schwarzenegger-museum ingewy in die woonhuis waar hy gebore en grootgemaak is.

## Verwysings 
## Eksterne skakels 
;Museums
----
* *Arnold Schwarzenegger Museum*
Japan Nasionale Roete 113

**Nasionale Roete 113** is 'n nasionale snelweg van Japan. 

## Inligting Oor Roete 
*Lengte: 232.7 km (145 mi)
*Oorsprong: Chuo-ku, Niigata 
*Eindpunt: Sōma, Fukushima
*Hoof stede op die roete: Niigata

## Beelde 

Lêer:Japanese_National_Route_Sign_0113.svg|
Lêer:Kokudo_113_yama-no-naka_3.jpg|
Lêer:Niigata_Toko-sen_Bypass_20131010-01.JPG|
Lêer:Niigata_Toko-sen_Bypass_20131010-02.JPG|
Lêer:Route_Route_113_Akayu_bypass_Takahata-Town_Fukanuma_cross.JPG|
Lêer:Route-113souma.JPG|
Lêer:Route113_kakudacity1.JPG|
Lêer:%E3%81%94%E3%81%96%E3%82%8C%E3%82%84%E9%98%BF%E8%B3%80%E6%A9%8B.jpg|
Lêer:%E5%9B%BD%E9%81%93113%E5%8F%B7_%E6%97%AD%E6%A9%8B_%EF%BC%88%E5%9D%82%E7%94%BA%E9%BC%A0%E3%83%B6%E9%96%A2%E9%81%93%EF%BC%89_-_panoramio.jpg|
Lêer:%E5%9B%BD%E9%81%93113%E5%8F%B7%E7%B7%9A_-_panoramio_(1).jpg|
Lêer:%E5%9B%BD%E9%81%93113%E5%8F%B7%E7%B7%9A_-_panoramio_(2).jpg|
Lêer:%E5%9B%BD%E9%81%93113%E5%8F%B7%E7%B7%9A_-_panoramio_(3).jpg|
Lêer:%E5%9B%BD%E9%81%93113%E5%8F%B7%E7%B7%9A_-_panoramio_(4).jpg|
Lêer:%E5%9B%BD%E9%81%93113%E5%8F%B7%E7%B7%9A_-_panoramio_(5).jpg|
Lêer:%E5%9B%BD%E9%81%93113%E5%8F%B7%E7%B7%9A_-_panoramio.jpg|
Lêer:%E5%9B%BD%E9%81%93113%E5%8F%B7%E7%B7%9A%E3%81%A8%E7%B1%B3%E5%9D%82%E7%B7%9A_-_panoramio_(1).jpg|
Lêer:%E5%9B%BD%E9%81%93113%E5%8F%B7%E7%B7%9A%E3%81%A8%E7%B1%B3%E5%9D%82%E7%B7%9A_-_panoramio.jpg|
Lêer:%E5%9B%BD%E9%81%93113%E5%8F%B7%E7%B7%9A%E3%81%A8%E7%B1%B3%E5%9D%82%E7%B7%9A%E6%A9%8B%E6%A2%81_-_panoramio.jpg|

## Verwysings
Young Hearts

***Young Hearts*** is Juanita du Plessis se debuutalbum. Die album is in 1998 vrygestel en behaal platinumstatus met verkope van meer as 40&nbsp;000 eenhede.

In 2015 is die album heruitgereik deur Juanita se eie platemaatskappy, Juanita Records.

## Snitlys
Ek en Jy

***Ek en Jy*** is Juanita du Plessis se tweede album. Die album word beskou as haar eerste Afrikaanse album wat in Suid-Afrika vrygestel is. Die album maak opslae met die wegholtreffer *Ska-Rumba* waarmee Juanita 'n huishoudelike naam geword het. *Ek en Jy* behaal driekeer platinumstatus met verkope van meer as 120&nbsp;000 eenhede. Juanita word ook gedoop as Suid-Afrika se platinumprinses.

## Snitlys
My Verhaal

***My Verhaal*** is Franja du Plessis se debuutalbum, uitgereik op 8 Julie 2016. Haar eerste enkelsnit op die album, *Stad van Verlange*, is binne twee maande na sy vrystelling reeds deur meer as 200 000 mense op YouTube gekyk. Op 22 Junie 2018 behaal die video 1 miljoen kyke op YouTube. Haar tweede enkelsnit "Ek Kan Nie Ophou Kyk" behaal ook 1 miljoen kyke op YouTube in Julie 2018. 

Al sestien snitte kom uit Franja se eie pen. Die titelsnit, *My verhaal* bied 'n uitnodiging aan die luisteraar om Franja se lewensverhaal deur middel van al haar liedjies beter te kan leer ken. Die soet en die suur van verhoudings word albei binne die oorhoofse liefdestema van hierdie album aangespreek. *Stad van verlange* vertel die verhaal van onbeantwoorde liefde wat na afloop van baie jare weer herroep word. 

Die ballade *Regte een* vertel die verhaal van elke mens se soeke na 'n lewensmaat en 'n sielsgenoot. Die album bevat ook die lied *In twee geskeur*, wat spesiaal deur Franja geskryf is vir die musiekrolprent As jy sing, waarin sy die rol van Marna de Jager vertolk het. 

*My Verhaal* behaal platinumstatus met meer as 40&nbsp;000 eenhede reeds verkoop.

## Snitlys 
## Verwysings
Dis Waar Ek Wil Wees

***Dis Waar Ek Wil Wees*** is die derde album deur Juanita du Plessis. Die album word in 2002 vrygestel en behaal 2x platinumstatus met verkope van meer 80 000 eenhede. Die album bevat ook die gewilde treffer 'Patayo'.

## Snitlys
Tipe XXI-duikboot

Die **Tipe XXI-duikboot** was 'n klas duikboot wat die Duitse Vloot tydens die Tweede Wêreldoorlog ontwerp en gebruik het. Hierdie tipe duikboot is teen die einde van die oorlog ontwikkel om die Geallieerdes se oorheersing in die Atlantiese Oseaan tot 'n einde te bring. Die voordele van die tipe was dat dit dieper kon duik, die romp was meer vaartbelyn, dit was toegerus met 'n snorkel en die batterye se kapasiteit was aansienlik groter, wat die duikboot 'n hoër onderwaterspoed en beter uithouvermoë gegee het.

Dit is egter te laat in produksie gestel om 'n verskil in die oorlog te kon maak.

Die USS Nautilus, die eerste kernaangedrewe duikboot, se ontwerp is gebaseer op dié van die Tipe XXI-klas.

## Tegniese besonderhede 
## Bron 
* Violat Bordonau, José Carlos. "El submarino alemán del tipo XXI 1943-1945". Amazon 2025.ISBN: 979-8267939102 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015,
Jy Is...

***Jy Is...*** is Juanita du Plessis se vierde album. Die album is op 1 Julie 2003 vrygestel en behaal 3x platinumstatus met meer as 120&nbsp;000 eenhede verkoop. Weereens lewer Juanita 'n wegholtreffer op met 'Lepellê'.

## Snitlys
Auro-3D

duimnael|Auro Technologies se kenteken en handelsmerk vir Auro-3D
duimnael|'n Diagram (met 'n konvensionele 5.1-kanaalstelsel aan die linkerkant) verduidelik hoe die luisteraar in 'n Auro-3D-omringklankstelsel met klanklae omhul word.
**Auro-3D** is 'n driedimensionele oudioformaat wat deur die Belgiese onderneming *Auro Technologies* ontwikkel is. Hoogtemikrofone word tydens klankopnames ingespan om natuurlike klankweerkaatsings op te neem wat in tuisteater- en omringklankstelsels deur hoogteluidsprekers weergegee kan word.

## Tegnologie 
Die Auro-3D-formaat is gegrond op drie klanklae wat deur korresponderende omringklank-, hoogte- en oorhoofse plafon-luidsprekers weergegee word en die enkele horisontale klanklaag aanvul wat vir 5.1- of 7.1-kanaal-omringklank gebruik word. In die driedimensionele klankveld, waardeur gehore omhul word, word die laer omringklank aangevul met beide gelokaliseerde klanke en klank wat na bo gereflekteer word. Die benodigde inligting vir die hoër klanklaag word gedurende 'n ateljee-opname met 'n konvensionele 5.1-kanaal-omringklank-PCM-draer gemeng. Gedurende die weergawe rekonstrueer die Auro-3D-dekodeerder die oorspronklike hoogtekanale uit die datastroom. Die dekodeerder is daarnaas in staat om konvensionele tweekanaal-stereo-opnames te bewerk.

Auro-3D is 'n hibriedtegnologie wat sowel kanaal- asook objek-gebaseerde klankmateriaal kan verwerk. Die klemtoon val by Auro-3D op 'n kanaalgebaseerde klankuitleg, terwyl Dolby Atmos - 'n mededingende hibriedformaat - op 'n objek-gebaseerde uitleg fokus. Klankeffekte en -ervaring word versterk deur die hoë resolusie van klank in al sy dimensies. Die buitegewoon hoë klankgehalte maak van Auro-3D 'n omringklankformaat wat nie net beperk moet bly tot die akoestiese weergawe van videomateriaal in tuisteaterstelsels nie, maar ook geskik is vir liefhebbers van jazz- of klassieke musiek.

In 2015 het *Auro Technologies* ingestem om sy klankformaat versoenbaar te maak vir die weergawe in Dolby Atmos-tuisteaterstelsels.

## Verwysings
Altyd Daar

***Altyd Daar: Gospel Album vol.1*** is Juanita du Plessis se vyfde album en eerste gospelalbum, vrygestel in 2004. Die album behaal 3x platinumstatus met verkope van meer as 120&nbsp;000 eenhede.

## Snitlys
Bly By My

***Bly By My*** is Juanita du Plessis se sesde album, in 2005 vrygestel. Die album behaal 2x platinumstatus met verkope van meer as 80&nbsp;000 eenhede.

## Snitlys
Quim Torra

**Joaquim Torra i Pla** (* 28 Desember 1962 in Blanes, Girona, Katalonië, Spanje), bekend as **Quim Torra**, is 'n Spaanse politikus wat op 17 Mei 2018 as die 131ste president van Katalonië ingehuldig is.
Junio Hamano

&#x20;(濱野 純,&#x20;*Hamano Jun*) is 'n Japannese sagteware-ingenieur wat vir Google werk en in Kalifornië woon. 

Hy is bekend as die onderhouer van *Git* sedert 26 Julie 2005, twee maande na *Git* se vrystelling.
 Linus Torvalds het in 2012 gesê dat een van sy eie suksesse was die erkenning van Hamano as 'n puik ontwikkelaar op Git, en dat hy hom vertrou om dit ook te handhaaf.

## Verwysings 
## Eksterne skakels 
* Junie C Hamano aka Gitster se Blog
* Junie C Hamano (gitster) Github bladsy